Ramazanski bajram

Ramazanski bajram (; Eid al-Fitr) islamski je praznik koji se obilježava nakon zadnjeg dana ramazanskog posta, a traje tri dana.

Ramazan je jedan od posebnih mjeseci u islamu. Jedna od pet temeljnih dužnosti svakog muslimana jest i post koji se provodi u ovom mjesecu. Tokom svih dana ramazana muslimani se moraju uzdržavati od hrane, pića i spolnog odnosa sa svojim suprugama, i to od zore, pa do zalaska Sunca. Po isteku ovog mjeseca, u islamskom kalendaru, Ramazanski bajram pada na prvi dan ševvala; ovo ne pada uvijek na isti gregorijanski dan, jer početak svakog lunarnog hidžretskog mjeseca varira ovisno o tome kada lokalni vjerski autoriteti ugledaju mladi mjesec.

Ramazanski bajram ima poseban namaz koji se sastoji od dva rekata koji se obično obavljaju na otvorenom polju ili u velikoj dvorani. Može se izvoditi samo u džematu i sadrži šest dodatnih tekbira (podizanje ruku do ušiju dok se uči tekbir, govoreći "Allahu ekber", što znači "Bog je najveći"). U hanefijskoj školi sunitskog islama, postoje tri tekbira na početku prvog rekata i tri neposredno prije ruku'a u drugom rekata. Druge sunitske škole obično imaju 12 tekbira, slično podijeljenih u grupe od sedam i pet. U šiitskom islamu, namaz ima šest tekbira u prvom rekatu na kraju Tilawe, prije rukuʿa, i pet u drugom.Namaz (prayer) Eid Fitr  yjc.ir Retrieved 4 June 2018 U zavisnosti od pravnog mišljenja lokaliteta, ovaj namaz je ili farz (فرض, obavezan) ili mustehab (vrlo preporučeno). Nakon namaza, muslimani slave Ramazanski bajram na različite načine, pri čemu je hrana centralna tema, što prazniku daje i nadimak "Slatki Bajram" ili "Praznik šećera".

Prvi dani (oba) Bajrama su dani kad post nije dozvoljen.

 Historija 
Bajrami su propisani hadisom Muhammeda, a prenosi ga Enes ibn Malik, hadis glasi ovako: "Kad je Allahov Poslanik, s. a. v. s., stigao u Medinu, njeni stanovnici imali su svoja dva dana u kojima su igrali i zabavljali se. Upitao je: 'Koji su ovo dani', pa su mu rekli: 'Mi smo ih proslavljali u džahilijjetu (predislamskom periodu).' Allahov Poslanik, s. a. v. s., tada im reče: 'Zaista vam je Allah zamijenio te dane boljima: danima Kurban-bajrama i Ramazanskog bajrama.'"Ahmad ibn Hanbal, Musnad, vol. 4, 141–142, (no. 13210).

 Adabi (bonton) 
Na dan oba bajrama preporučene su izvjesne stvari, a koje doprinose obilježavanju posebnosti ovih dana kao praznika. Lijepo je:
 prije odlaska na Bajram namaz okupati se
 jesti prije ramazanskog bajram-namaza (neparan broj hurmi ili nešto drugo ako hurmi nemamo), a na Kurban-bajram jesti tek poslije namaza (i lijepo je da to bude kurbansko meso)
 učenje tekbira na putu u džamiju i u njoj
 čestitanje
 oblačenje najljepše odjeće, mirisanje i ukrašavanje
 odlazak u džamiju jednim putem, a povratak drugim
 posjetiti rodbinu i prijatelje (zijaret).

Tradicionalna jela u Bošnjaka za Bajram su baklava, hurme, sarma, dolma i mnogo drugih tradicionalnih jela.

 Reference 

 Također pogledajte 
 Kurban-bajram
mini|Ramazanski Bajram namaz u Skenderiji 2014.

Kategorija:Islam
Kategorija:Bajram
Kategorija:Islamski praznici
Kategorija:Vjerski praznici
Kategorija:Slatka jela